
Hidegháború korabeli R124-es katonai intercom bővítési és helyettesítési lehetőségei

Kulcsszavak: Audio; hadtörténet; harckocsi; elektronika; modellezés
A harctéren elengedhetetlen a kommunikáció, viszont zajos környezetben gyakran
nehéz ezt megvalósítani. Ilyen helyek közé tartoznak a harcjárművek belsőterei, küzdőterei.
Kezdetben ezt hangos beszéddel, kézjelekkel vagy akár a másik személy testének megfelelő
helyen való meglökésével, nyomásával oldották meg. A technológia fejlődésének
köszönhetően idővel, sokkal kifinomultabb megoldások születtek ezeknél. Példaként az
R124-es hidegháború korabeli orosz licensz alapján készült beszédrendszer, amivel
párnázott, hangszigetelt fülhallgatóval és gégemikrofonokkal ellátott harckocsizó
fejvédőkön keresztül tette lehetővé a kommunikációt öt személy számára, továbbá két
katonai rádió rá csatlakoztatását is lehetővé tette, nevezetesen az R123-as és az R112-es
rádiókat.
A dolgozatomban egy ilyen szerepet betölteni képes rendszert szándékozok építeni,
azzal a céllal, hogy egy Airsoft harcjárműben biztosítsa mind a belső kommunikációt és
mind a rádiós kommunikációt. Alapjait egy hiányos R124-es beszédrendszer és a hozzá
tartozó harckocsizó fejvédők adták. A hiányzó részei miatt, csak két felhasználó tudta a
rendszert egyszerre használni. Céljaim egyike volt, hogy hiányzó részek pótlását elkészítsem
és több használó is képes legyen beszélgetni a rendszer segítségével. Továbbá modern kézi
adó-vevőt is lehessen csatlakoztatni rá, helyettesítve a régi hadi rádiókat.
Másik célom az R124-es beszédrendszer teljes helyettesítése volt úgy, hogy ugyan azt a
szerepet legyen képes betölteni, mint az eredeti. Az új rendszernek az eredeti intercom
harckocsizó fejvédőit kell, használja és az új beszédrendszernek is és szintén kell, legyen
egy lehetőségnek modern adóvevő csatlakoztatására. Az új rendszert korszerű alkatrészek
használatával szándékozom megvalósítani.



